OzLabs/hebrew-wiki-articles huggingface dataset:
סופיה (סדרת טלוויזיה)

סופיה (ברוסית: Софи́я) היא סדרת טלוויזיה רוסית מסוג דרמה היסטורית בבימויו של אלכסיי אנדריאנוב ובהפקת חברת "מוסקינו" בתמיכתו הכספית של משרד התרבות של הפדרציה הרוסית ובתמיכת משרד ההגנה של הפדרציה הרוסית.

== עלילה ==
במחצית השנייה של המאה ה-15 האימפריה הביזנטית נכבשת על ידי הטורקים העות'מאנים ואחרון השליטים של האימפריה הביזנטית משושלת פלאולוג נמלט אל רומא.

לאחר מותה של אשתו הראשונה של נסיך מוסקבה, איוואן השלישי מקבל את הצעת השגרירים מרומא להתחתן עם הנסיכה הביזנטית הצעירה — זואי פליאולוג. ברומא, איוון שולח את משרתו הנאמן פיודור חרומי ואת האמן האיטלקי איוואן פריאזין, השניים מביאים את זואי מרומא למוסקבה, היכן שהיא מוטבלת מחדש ומאמצת את שמה החדש — סופיה.

עם זאת, לאחר הפיכתה לנסיכה הגדולה של מוסקבה, סופיה לא מצדיקה את התקוות של האפיפיור בדבר הרחבת השפעתה של הכנסייה הקתולית ברוסיה. ניסיונות לשלוח שליחים לשכנע את סופיה להיצמד לקו של רומא ומאוחר יותר הניסיונות להרוג אותה, כל אלה מסתיימים בכישלון.

הסדרה מציגה את רגעי השיא של שלטונו של איוואן השלישי: המלחמה עם רפובליקת נובגורוד, הסכסוך והפסקת אש עם האחים בוריס וולוצקי ואנדריי הגדול, הירידה בכוחה של אורדת הזהב, כמו גם העימות בין סופיה לבין ילנה וולושנסקאיה — אשתו של הבן הבכור של איוון השלישי.
== שחקנים ודמויות ==

== הפקה ==
שמה הראשוני של הסדרה — "סופיה פליאולוג". צילומי הסדרה החלו בנובמבר 2014 ונערכו באיטליה, צ'כיה ובערי רוסיה: מוסקבה, קלוגה, בורובסק, נובגורוד, אסטרחן ובפסקוב. בשביל לצלם בשטח מתחם VDNKH נבנתה תפאורה שלמה שדימתה את הקרמלין במוסקבה, כפי שהוא נראה בציורים מהמאה ה-15, נבנתה גם דוגמה של קתדרלת הדורמיציון. במיוחד בשביל הסרט, יוצרו כלים עתיקים, בעיקר כלים וסכו"ם ומטבעות זהב שנוצרו במטבעה ונתפרו למעלה מאלף תלבושות. בהפקה נטלו חלק צוות עובדים של אלפי איש.

== שידור ==
הסדרה "סופיה" הפכה לאחת הסדרות העיקריות בעונת הטלוויזיה של סתיו 2016. פרק הבכורה שודר ב--28 בנובמבר 2016 בערוץ הטלוויזיה "רוסיה 1". בתקופה שבין 28 בנובמבר ל-1 בדצמבר, הסדרה שודרה החל מהשעה 21:00 עד 23:00 (פרק כפול).

== פסקול ==
השיר "אני מאמין לך" נשמע בגמר הקרדיטים של סדרת הטלוויזיה ומבוצע על ידי הזמר גריגורי לפס. המוזיקה נכתבה על ידי איגור מאטוויינקו, המילים — ג'אהאן פולייבה. על פי הכתב אולג פקשין שיר עם מוטיבים עממיים לא קיים ברפרטואר של לפס ועבורו זו הייתה התנסות ראשונה לבצע שיר עממי.
== קישורים חיצוניים ==
* 

== הערות שוליים ==

קטגוריה:VGTRK: תוכניות וסדרות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:תוכניות טלוויזיה שמתרחשות ברוסיה
קטגוריה:סדרות דרמה היסטוריות רוסיות
קטגוריה:סדרות דרמה פוליטיות רוסיות
קטגוריה:סרטים על איוואן האיום
בית הכנסת סוכת שלום בבלגרד

בית הכנסת סוכת שלום (בסרבית: Београдска синагога Сукат Шалом) הוא בית כנסת שפעיל בבלגרד בירת סרביה. ב-2013 הוכרז המבנה כאתר מורשת סרבית.

==היסטוריה==
ב-1 באוקטובר 1869 הוקמה רשמית הקהילה האשכנזית בבלגרד. לאחר סיום מלחמת העולם הראשונה וכינון ממלכת הסרבים, הקרואטים והסלובנים היה גל הגירה פנימית של יהודים אשכנזים לבלגרד. בראשית שנות ה-20 התגוררו בבלגרד כ-5,000 יהודים. בית הכנסת האשכנזי הישן היה צר מלהכיל את מספר המתפללים. יושב ראש הקהילה האשכנזית פרידריך פופס הוביל את המהלך להקמתו של בית כנסת חדש לקהילה והוא ניהל מגעים עם עיריית בלגרד אשר הקצתה קרקע למבנה.

את המבנה תכנן האדריכל מילאן שלאנג והוא נבנה בסגנון אדריכלי נאו-קלאסי. ב-15 ביוני 1924 הונחה אבן הפינה וב-1 בנובמבר 1925 הסתיימו עבודות הבנייה. טקס חנוכת המבנה נערך בקיץ 1926 בנוכחות אלכסנדר הראשון, מלך יוגוסלביה ורעייתו מריה, הרב הראשי של ממלכת יוגוסלביה יצחק אלקלעי, הרב הראשי האשכנזי של בלגרד יצחק הכהן שלאנג, פרידריך פופס ונכבדי הקהילה.

המבנה היה בן שלוש קומות. בקומת הקרקע שכנו גם מקווה ואולם ספורט. בהיכל התפילה היו 300 מקומות ישיבה ובעזרת הנשים 180. מעל היכל התפילה הותקן עוגב והתפילות נוהלו בעברית ובסרבית וכללו פרקי חזנות בנוסח נאולוגי לחזן, מקהלה ועוגב. בקומות העליונות שכנו דירות הרב, והחזן וכן בית מדרש. אולם התפילה עוטר בפמוטים ובמגיני דוד, הותקנו בו נברשות ובחלונות שולבו ויטראז'ים.

חלק קטן ואורתודוקסי מקרב הקהילה האשכנזית הדיר רגליו מבית הכנסת. מדובר היה בעיקר ממהגרים מסנטה וסובוטיצה אשר התאגדו בהמשך לקהילה נפרדת שהוגדרה חרדית.

במהלך מלחמת העולם השנייה לאחר כיבוש יוגוסלביה על ידי גרמניה הנאצית חולל בית הכנסת והיה לבית בושת עבור החיילים הגרמנים. לאחר סיום המלחמה שוקם בית הכנסת ונותר היחיד שפעיל בבלגרד. בית הכנסת משרת את שתי הקהילות הספרדית והאשכנזית. ב-2013 הוכרז המבנה אתר מורשת סרבית.

==קישורים חיצוניים==

* [http://jewish-heritage-europe.eu/2018/10/29/serbia-new-stamps-honor-synagogues Serbia: New stamps honor synagogues], באתר jewish-heritage-europe.eu 

==הערות שוליים==

סוכת שלום
תרבוע גאוסיאני

השוואה בין תרבוע גאוסיאני לתרבוע טרפזואידי ב-2 נקודות. הקו הכחול הוא הפולינום <math>y(x) = 7x^3 - 8x^2 -3x+3</math>, אשר האינטגרל שלו בקטע [1,1-] הוא 2/3. כלל הטרפז מחזיר את האינטגרל של הקו הכתום המקווקו, ששווה ל-<math>y(-1) + y(1) = -10</math>. כלל התרבוע הגאוסיאני מחזיר את האינטגרל של הקו השחור המקווקו, והוא שווה ל-<math>y(-\sqrt{\scriptstyle 1/3}) + y(\sqrt{\scriptstyle 1/3}) = 2/3</math>. התוצאה היא מדויקת, כיוון ששטח האזור הירוק שווה לסכום שטחי האזורים האדומים.

באנליזה נומרית, כלל תרבוע הוא שיטת קירוב של האינטגרל המסוים של פונקציה, שבדרך כלל מנוסח כסכום משוקלל של ערכים של הפונקציה בנקודות מסוימות בתוך תחום האינטגרציה. כלל תרבוע גאוסיאני בעל n נקודות הוא כלל תרבוע שנבנה במיוחד לצורך חישוב תוצאה מדויקת לאינטגרל של פולינומים ממעלה <math>2n-1</math> או פחות באמצעות בחירה מתאימה של הצמתים x<sub>i</sub> והמשקלים w<sub>i</sub> בעבור i= 1, ..., n. תחום האינטגרציה השכיח ביותר של פונקציות הוא הקטע [1,1-], כך שהכלל מנוסח למקרים אלו כך:

:<math>\int_{-1}^1 f(x)\,dx \approx \sum_{i=1}^n w_i f(x_i),</math>

והוא מדויק רק לפולינומים ממעלה <math>2n-1</math> ומטה. כלל זה ידוע בשם תרבוע גאוס–לז'נדר. תרבוע גאוסיאני היא שיטה טובה יותר לעומת שיטת האינטרפולציה של ניוטון-קוטס, משום היא מדויקת לפולינומים ממעלה גבוהה יותר עבור אותו מספר נקודות, וגם מפני שהיא נמנעת מתופעת רונגה. היא הוצגה לראשונה על ידי קרל פרידריך גאוס במאמר מ־1814.

ניתן להראות שצמתי התרבוע x<sub>i</sub> הם שורשים של פולינום המשתייך לסדרה של פולינומים אורתוגונליים (אורתוגונליים ביחס למכפלה פנימית מסוימת). זו אבחנה קריטית לחישוב נקודות הצומת והמשקלים של תרבוע גאוסיאני של פונקציה. 

המקרה הכללי מנוסח באופן הבא: יהי אינטגרל מהצורה <math>I_f=\int_a^b f(x)w(x)dx</math> (<math>w(x)</math> פונקציית משקל), אזי קיימות נקודות <math>x_1,\dots x_n</math> ומשקלים <math>b_1,\dots b_n</math> שעבורם כלל הסכימה <math>S_f=\sum_{j=1}^n b_jf(x_j)</math> מקיים <math>I_f\approx S_f</math>, כאשר הקירוב הוא מסדר דיוק אלגברי של <math>2n</math> (כלומר <math>I_f=S_f</math> לכל <math>f</math> פולינום המקיים <math>deg(f)\leq 2n-1</math>). גאוס הוכיח גם שלא קיים כלל סכימה (תרבוע) בעל דיוק אלגברי גדול יותר, ושקיים רק כלל תרבוע יחיד בעל דיוק אלגברי של <math>2n</math>.

==קישורים חיצוניים==
* 

קטגוריה:אנליזה נומרית
קטגוריה:קרל פרידריך גאוס
Wiedźmin (סדרת טלוויזיה)

Wiedźmin (בתרגום חופשי מפולנית: "מכשף". שמה תורגם לאנגלית כ-The Hexer) היא סדרת טלוויזיה פולנית מסוגת הפנטזיה בת 13 פרקים. עלילת הסדרה מבוססת על סיפורי המכשף (המשאלה האחרונה וחרב הגורל), מאת המחבר הפולני אנדז'יי ספקובסקי.

הסדרה תוארה כטובה יותר מהסרט שקדם לה, אך עדיין ספגה ביקורות שליליות ובוטלה אחרי 13 פרקים.
== קישורים חיצוניים ==
* 
* [http://filmpolski.pl/fp/index.php/1211457 Witcher] מדריך פרקי הסדרה 
== הערות שוליים ==

קטגוריה:סדרות טלוויזיה פולניות
קטגוריה:The Witcher
שנות ה-90 של המאה ה-5

שנות ה-90 של המאה ה-5 היו העשור העשירי והאחרון של המאה ה-5, החלו ב־1 בינואר 490 והסתיימו ב־31 בדצמבר 499.

== אירועים בולטים בעולם ==

===מלחמה ופוליטיקה ===
====מלחמות====
* 496 – קרב טולביאק – כלוביס הראשון מלך הפרנקים ניצח את האלמאנים 496 ואיחד את רוב גאליה שמצפון לעמק הלואר תחת שליטתו

====סכסוכים לאומיים ואזוריים====
====אירועים פוליטיים משמעותיים====
* 496 – כלוביס הראשון נטבל לנצרות הקתולית
* 496 – תרזמונד מוכתר כמלך הונדלים
* 1 במרץ 499 – מלך האוסטרוגותים תאודריק הגדול מביע תמיכתו באפיפיור סימכוס נגד האנטי-אפיפיור לאורנטיוס ובכך מביא קץ לשלטונו של האחרון על הכנסייה

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

פסלו של אריאבהטה ב[[פונה]]
* 497 – אריאבהטה, מתמטיקאי ואסטרונום הודי, מחשב את פאי (π) כ ≈ 62832/20000 = 3.1416 – דיוק של ארבע ספרות עשרוניות.

== תרבות פופולרית ==

==אישים בולטים==
 רבינא האחרון – שמו המלא רב אבינא בר רב הונא נפטר י"ג בכסלו ד'ר"ס, 1 בדצמבר 498ת היה אמורא בבלי מהדור השמיני והאחרון של תקופת האמוראים. התמנה לאחר רבו, רבה תוספאה, להיות ראש ישיבת סורא, שם פעל השלים את עבודת רבותיו, רבינא הראשון ורב אשי, בעריכת התלמוד הבבלי וחתימת דברי החכמים של הדורות שלפניו. הוא השלים מלאכה זו זמן קצר לפני מותו.מותו ציין את סיום תקופת האמוראים.
===מנהיגי עולם בולטים===

==קישורים חיצוניים==

*
קטגוריה:המאה ה-5
שנות ה-80 של המאה ה-5

שנות ה-80 של המאה ה-5 היו העשור התשיעי של המאה ה-5, החלו ב־1 בינואר 480 והסתיימו ב־31 בדצמבר 489.

== אירועים בולטים בעולם ==

===מלחמה ופוליטיקה ===
====מלחמות====
* 9 בדצמבר 480 – אודואקר מביס את כוחות המצביא הרומי אובידה
* 486 – קרב סואסון – כלוביס הראשון כובש ממלכת סואסון שהפסיקה להתקיים.
* 28 באוגוסט 489 – תיאודריך הגדול, מלך האוסטרוגותים, הביס את אודואקר בקרב איסונזו ופלש לאיטליה
* 27 בספטמבר 489 – אודואקר תוקף את תאודוריק הגדול במסגרת הקרב על ורונה, ונוחל תבוסה נוספת

====סכסוכים לאומיים ואזוריים====
* 484 – מרד יוסטא של שומרונים כנגד זנון, קיסר האימפריה הביזנטית.

====אירועים פוליטיים משמעותיים====
* 482 – הקיסר הביזנטי זנון מפרסם את ההנוטיקון, ניסיון לפשרה בין תומכי הנצרות הכלקדונית לבין תומכי המונופיזיטיזם
* 482 – וחטנג גורגסלי מוציא להורג וסאל נאמן לפרסים ומתחיל במלחמה נגדם
* 13 במרץ 483 – פליקס השלישי מתמנה לאפיפיור
* 484 – משבר בנצרות וחלוקתו לכנסייה המערבית ולכנסייה המזרחית. הפילוג נמשך עד לשנת 519.
* 1 במרץ 487 – פרשת הכד מסואסון: רמיגיוס מבקש מכלוביס הראשון שיחזיר כד (אגרטל) יקר ערך שנלקח במהלך ביזה מן הכנסייה של סואסון, כלוביס מתעמת עם אחד מחייליו ששובר את הכד

== כלכלה ==

== אסונות ==

== התנקשויות, חיסולים, וניסיונות התנקשות ==

* 480 – יוליוס נפוס, הקיסר האחרון של האימפריה הרומית המערבית, נרצח על ידי חייליו בדלמאטיה.

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-5
שנות ה-70 של המאה ה-5

שנות ה-70 של המאה ה-5 היו העשור השמיני של המאה ה-5, החלו ב-1 בינואר 470 והסתיימו ב-31 בדצמבר 479.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
====אירועים פוליטיים משמעותיים====
* 29 בינואר 474 - לאחר מותו של לאון הראשון ממונה נכדו לאון השני לקיסר האימפריה הביזנטית, אך בשל גילו הצעיר (בן 7), ממונה אביו, זנון לקיסר-משותף
* 474 - יוליוס נפוס הופך לקיסר האימפריה הרומית ומדיח את גליקריוס
* 28 באוגוסט 475 - פלביוס אורסטס מחולל הפיכה ברוונה ומדיח את קיסר האימפריה הרומית יוליוס נפוס.
* 31 באוקטובר 475 - פלביוס אורסטס מכתיר את בנו רומולוס אוגוסטולוס לקיסר. שנה אחרי כן מודח רומולוס על ידי אודואקר והופך לקיסר האחרון של האימפריה הרומית
* 476 - פטר פולו מושב לתוארו כפטריארך אנטיוכיה.
* 4 בספטמבר 476 - רומולוס אוגוסטולוס, הקיסר האחרון של האימפריה הרומית המערבית, מודח כאשר אודואקר מכריז על עצמו מלך איטליה

== כלכלה ==

== אסונות ==

* 472 - הר וזוב מתפרץ. האפר מגיע עד קונסטנטינופול.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-5
שנות ה-60 של המאה ה-5

שנות ה-60 של המאה ה-5 היו העשור השביעי של המאה ה-5, החלו ב-1 בינואר 460 והסתיימו ב-31 בדצמבר 469.

== אירועים בולטים בעולם ==

===מלחמה ופוליטיקה ===
====מלחמות====
* 462 - אזור ספטימניה בדרום צרפת של היום סופח לממלכת ויזיגותים.
* 463 - כילדריך הראשון, בעזרת הרומאים מממלכת סואסון, עצר את פלישת הויזיגותים בקרב באזור אורליאן
* 468 - אלאריק מנהיג הוויזיגותים כובש את ספרד מידי הרומאים

====סכסוכים לאומיים ואזוריים====
====אירועים פוליטיים משמעותיים====
* 465 - תחילת כהונה של כלוביס הראשון כמלך משושלת המרובינגים.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-5
שנות ה-50 של המאה ה-5

שנות ה-50 של המאה ה-5 היו העשור השישי של המאה ה-5, החלו ב-1 בינואר 450 והסתיימו ב-31 בדצמבר 459.

== אירועים בולטים בעולם ==

===מלחמה ופוליטיקה ===
====מלחמות====
ההונים עולים על רומא. ציור רומנטי מ[[המאה ה-19]]
* 26 במאי 451 – קרב אווריאר בין הארמנים בהנהגת ורטן הקדוש לאימפריה הסאסאנית, אירוע מעצב בתודעה הארמנית
* 20 בספטמבר 451 – אטילה ההוני פולש לגאליה ומובס על ידי המצביא הרומאי פלביוס אאטיוס בקרב שאלון
* 8 ביוני 452 – אטילה ההוני פולש לאיטליה
* 2 ביוני 455 – הוונדלים כובשים את רומא ובוזזים את העיר במשך שבועיים

====סכסוכים לאומיים ואזוריים====
====אירועים פוליטיים משמעותיים====
* 8 באוקטובר עד 1 בנובמבר 451 – ועידת כלקדון, הועידה האקומנית ה-4 מבין 7 הוועידות הכנסייתיות הראשונות
* 453 - אטילה ההוני נפטר. האימפריה ההונית מחולקת בין בניו של אטילה.
* 455 - העיר צ'יצ'ן איצ'ה נוסדה באזור בו נמצאת בעת המודרנית מקסיקו.
* 457 –הקמת ממלכת סואסון בגאליה הרומית.
* 7 בפברואר 457 – לאון הראשון מומלך על האימפריה הביזנטית

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-5
צבי הרר

צבי הרר (13 בינואר 1920 – 21 בינואר 1991) היה ראש מועצת קריית אתא הרביעי בשנים 1958–1965 וראש עיריית קריית אתא הראשון בשנים 1969–1978.

==ביוגרפיה==

צבי הרר נולד ב-1920 בעיירה קטנה בהרי הקרפטים בהונגריה ובשלב כלשהו המשפחה עברה לרומניה, שם היה חבר בתנועת הנוער הציונית. במלחמת העולם השנייה גורש לאוקראינה והיה במחנה ריכוז וב-1944 הצטרף לצבא האדום ולחם בנאצים. כשחזר לרומניה לאחר המלחמה התחתן בשנת 1947 עם הני ועלה על אחת משתי אוניות מעפילים שהיו אמורות להגיע לארץ ישראל אך נתפסה האונייה על ידי הבריטים ומעפילי שתי האוניות גורשו למחנה מעצר בקפריסין, שם התמנה למזכיר המחנה וליו"ר מפא"י במחנות. ב-1949 עלה לישראל ושוכן עם אשתו בשכונת בת גלים בחיפה. לאחר מכן התחיל לעבוד במחלקת ההתיישבות בסוכנות היהודית ובארגון עולים להתיישבות. אחרי שעזב את הסוכנות היהודית עבד במשרד הביטחון עד שנקרא על ידי שר השיכון דאז, גיורא יוספטל להיות מעורב בארגון הרשות המקומית כפר אתא שנקלעה לקשיים. ב-1958 כיהן כראש המועצה עד 1965.

ב-1969 נבחר לראש עריית קריית אתא עד שנת 1978 מטעם המערך (הראשון והשני). הרר לא התמודד על ראשות העיר בשנת 1978, אך הוא לא פרש מפעילות ציבורית והמשיך להיות מעורב מאוד בבנק אוצר השלטון המקומי, בוועד המקומי למען השוטר ובאגודת הידידים של בית החולים בני ציון בחיפה.

צבי הרר נפטר ב-21 בינואר 1991, י"ח שבט, תשנ"ב בגיל 71 ועל שמו רחוב בקריית אתא.

== קישורים חיצוניים ==

* [http://www.bet-fisher.co.il/history/people/founderpage/?id=18625 אודותיו] באתר בית פישר- המוזאון העירוני של קריית אתא.

קטגוריה:ראשי עיריית קריית אתא
קטגוריה:ישראלים ילידי הונגריה
קטגוריה:ישראלים שנולדו ב-1920
קטגוריה:ישראלים שנפטרו ב-1991
שנות ה-40 של המאה ה-5

שנות ה-40 של המאה ה-5 היו העשור החמישי של המאה ה-5, החלו ב-1 בינואר 440 והסתיימו ב-31 בדצמבר 449.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
====אירועים פוליטיים משמעותיים====
* 448 - תאודוסיוס השני שולח שגריר אל אטילה ההוני. פריסקוס מתעד את מראות האימפריה ההונית
* 3 באוגוסט 449 - התכנסה ועידת אפסוס השנייה והכריזה שלישו יש רק טבע אחד, הטבע האלוהי

== כלכלה ==

== אסונות ==

== התנקשויות, חיסולים, וניסיונות התנקשות ==

* 445 - אטילה ההוני רוצח את אחיו בלדה והופך לשליט יחיד על ההונים

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-5
הארמייה ה-38 (ברית המועצות)

הארמייה ה-38 (ברוסית: армия я-38) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה באוגוסט 1941 על בסיס היחידות שהיו בגזרת החזית הדרום-מערבית. יחידות הארמייה התרכזו בקו ההגנה עד גדות הדנייפר באזור צ'רקסי. הם לקחו חלק בקרב קייב ונסוגו מזרחה. ביולי 1942 הארמייה ה-38 הועברה לגזרת חזית הדרום ובהמשך חזית סטלינגרד. ב-23 ביולי 1942 יחידות שלה הועברו להארמייה ה-21 ומפקדתה הייתה בסיס להקמת ארמיית הטנקים הראשונה.

באוגוסט 1942 הארמייה ה-38 הוקמה מחדש על בסיס היחידות שהיו בחזית בריאנסק. היא החלה בלחימה בקרבת וורונז' ובהמשך בקרב חרקוב השלישי. בקיץ 1943 היא לקחה חלק פעיל בקרב קורסק. בספטמבר 1943 יחידות הארמייה ה-38 נכנסו לשטח אוקראינה ולקחו חלק בשחרורה. הם הגיעו לחלקים המערביים של אוקראינה והשתתפו במבצע לבוב-סנדומייז'. בהמשך הם נכנסו לשטח צ'כוסלובקיה וסיימו את המלחמה בקרב על פראג.

לאחר סיום המלחמה הארמייה ה-38 התמקמה באוקראינה והמטה שלה היה באיוונו-פרנקיבסק. לאחר התפרקות ברית המועצות היא נכללה בכוחות המזוינים של אוקראינה.

==מפקדים==
* דמיטרי ריאבישב (יולי 1941 - אוגוסט 1941)
* ניקולאי פקלנקו (אוגוסט 1941 - ספטמבר 1941)
* ויקטור ציגנוב (ספטמבר 1941 - דצמבר 1941)
* אלכסיי מסלוב (דצמבר 1941 - פברואר 1942)
* גבריל שרסטיוק (פברואר 1942 - מרץ 1942)
* קיריל מוסקלנקו (מרץ 1942 - יולי 1942)
* ניקאנדר צ'ביסוב (אוגוסט 1942 - אוקטובר 1943)
* קיריל מוסקלנקו (אוקטובר 1943–1945)

==קישורים חיצוניים==

* [http://samsv.narod.ru/Arm/a38/arm.html הארמייה ה-38] באתר samsv 

38
38
הארמייה ה-39 (ברית המועצות)

הארמייה ה-39 (ברוסית: армия я-39) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה בנובמבר 1941 על בסיס היחידות שהתרכזו באזור ארכנגלסק. לאחר סיום התארגנות היא הועברה לחזית ושולבה בכוחות של חזית קלינין. יחידות הארמייה השתתפו בקרב מוסקבה, לרבות מתקפת הנגד והתקדמות מערבה עד לפעתי רז'ב. במהלך חורף 1941/1942 ואביב היא לחמה באזור. ביולי 1942 יחידות הארמייה כותרו על ידי יחידות ורמאכט בפיקוד ולטר מודל. רק לוחמים מעטים הצליחו לצאת מהמצור והארמייה ה-39 הפסיקה להתקיים.

באוגוסט 1942 ארמייה ה-39 הוקמה מחדש על בסיס היחידות שהיו בחזית קלינין והוצבה במרחב רז'ב. במהלך שנת 1943 יחידות הצבא האדום עברו למתקפה ויחידות הארמייה ה-39 החלו להתקדם מערבה. הם נכנסו לשטח בלארוס ושחררו את העיר ויטבסק. בהמשך הם נכנסו לשטח ליטא הסובייטית והתקדמו עד לעיר קובנו. במהלך שנת 1945 הם השתתפו במבצע פרוסיה המזרחית. 

במאי 1945 הארמייה ה-39 הועברה לעתודה. במהלך הקיץ היא הועברה מזרחה במטרה לשתף אותה במבצע סערת אוגוסט. במהלך מבצע זה יחידות הארמייה ה-39 נכסנו לעיר שן-יאנג וסיימו את הלחימה בדאליין.

לאחר סיום הלחימה הארמייה ה-39 פורקה. היא הוקמה מחדש בשנת 1970 והוצבה בשטח מונגוליה. במהלך התפרקות ברית המועצות היא הועברה לשטח רוסיה ופורקה.

==מפקדים==
* איוואן בוגדנוב (נובמבר 1941)
* איוואן מסלניקוב (דצמבר 1941 - יולי 1942)
* איוואן בוגדנוב (יולי 1942) - נפצע ומת מפצעים
* אלכסיי זיגין (אוגוסט 1942 - ספטמבר 1943)
* ניקולאי ברזרין (ספטמבר 1943 - מאי 1944)
* איוואן לודניקוב (מאי 1944 - מאי 1947)
* מיכאיל שירוקוב (אוגוסט 1943 - אוקטובר 1944)
* סרגיי ביריוזוב (אוקטובר 1944–1946)

==קישורים חיצוניים==

* [http://samsv.narod.ru/Arm/a39/arm.html הארמייה ה-39] באתר samsv 

39
39
ארמיית האוויר ה-11

ארמיית האוויר ה-11 (ברוסית: воздушная армия я-11) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-15 באוגוסט 1942 בהתאם לפקודת שר ההגנה של ברית המועצות על בסיסי יחידות שהיו מוצבות במזרח הרחוק הסובייטי והיו שייכות לארמיית הדגל האדום השנייה. מטה הארמייה היה ממוקם בבלאגובשצ'נסק. בשנת 1944 היא עברה ארגון מחדש, תוך הקטנת מספר היחידות שנכללות בה. כתוצאה מכך היחידה קיבלה שם "קורפוס האוויר ה-18". לקראת תחילת מבצע סערת אוגוסט היחידה נכללה בארמיית האוויר העשירית.

==קישורים חיצוניים==
* [http://samsv.narod.ru/Arm/av11/arm.html ארמייה האוויר ה-11] באתר samsv 

אוויר
ארמיית האוויר ה-12

ארמיית האוויר ה-12 (ברוסית: воздушная армия я-12) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-15 באוגוסט 1942 בהתאם לפקודת שר ההגנה של ברית המועצות על בסיסי יחידות שהיו מוצבות במזרח הרחוק הסובייטי. מטה הארמייה היה ממוקם בעיר צ'יטה. במהלך קיץ 1945 היא קיבלה תגבור מיחידות שהגיעו מחזית הלחימה עם גרמניה הנאצית. באוגוסט 1945 היא החלה את השתתפותה במבצע סערת אוגוסט. 

במהלך ימי המלחמה טייסי הארמייה ביצעו 5000 טיסות. 

לאחר סיום הלחימה היא חזרה לבסיסיה והייתה קיימת עד לשנת 1998 תחת שמות שונים.

==קישורים חיצוניים==
* [http://samsv.narod.ru/Arm/av12/arm.html ארמייה האוויר ה-12] באתר samsv 

אוויר
אוויר
The Tears Of My Soul

The Tears Of My Soul הוא ספרה האוטוביוגרפי של קים היון-ווי, מרגלת וסוכנת מקוריאה הצפונית (הידועה בעקבות הפצצת טיסה 858 של קוריאן אייר) ופעילת שלום, מבקרת ופרשנית פוליטית, אזרחית קוריאה הדרומית. הספר מתאר את אחת מפעולות הטרור הגדולות ביותר באחריות קוריאה הצפונית ב-40 השנים האחרונות.

קים היון-ווי מספרת בספר על כל מהלך חייה. המשימה שניתנה לה על ידי קים איל-סונג וקים ג'ונג-איל ללכת ולפוצץ את המטוס הדרום קוריאני. הספר מפרט ביתר דיוק את חייה של קים, החל מחייה המוקדמים, דרך האימונים המוקדמים (תוך הסתוות ל"ילדת מסיבות") במקאו, האינאן, ובכל אירופה, הפעולה הטרוריסטית שלה, המשפט שלה, החנינה ועד להצטרפות וקליטה בחברה הדרום קוריאנית.

הספר תורגם למספר שפות, בהן השפה הגרמנית.

בעמוד 3 של הספר הקדישה קים את הספר למשפחות הקורבנות:

סופרים אחרים ניסו להטיל ספק באמינותו של הספר (דוגמת רמי קופלר ב-1997 בספרו "The Black Book Of Communism"), אך הדעה הרווחת כי הספר נכון לחלוטין.

== הערות שוליים ==
אסון השיטפון בירדן

אסון השיטפון בירדן התרחש ב-25 באוקטובר 2018, כאשר שיטפון בזק בנחל ממזרח לים המלח גרם למותם של 21 בני אדם. עוד 35 אנשים נפצעו.

השיטפון נגרם על ידי גשמים עזים שירדו בירדן. האסון התרחש בנחל הסמוך למעיינות חמים, שהיה אתר נופש פופולרי. בנחל נמצאה כיתה של תלמידים בני 12 עד 14 מבית הספר הפרטי ויקטוריה בעמאן. הם נמצאו באזור בטיול עם מלווים ומורי דרך. הקבוצה מנתה 44 אנשים. בנחל היו גם כמה משפחות מטיילות. רובם נלכדו בשיטפון הפתאומי שגרף כמה מהם עד לים המלח. מפלס המים בנחל ירד רק לאחר מספר שעות. השיטפון גרם גם להתמוטטות גשר באזור, אך איש לא נפגע עקב כך.

מאות אנשי שירותי החירום של ירדן וחיילים חיפשו אחרי הנפגעים בערוצי הנחלים בסיוע מסוקים, סירות, צוללנים וכלבי גישוש. בתום החיפושים אותרו גופות של 21 נספים, רובם מקרב הילדים. חלק מ-35 הפצועים באסון נפצעו קשה.

לפי בקשת ממשלת ירדן שלחה יחידה 669 של צה"ל מסוקים וחיילים לאזור לסייע בחיפושים. הם שהו בשטח מספר שעות.

בירדן נפתחה חקירה לקביעת הגורמים לאסון וזהות האחראים לו. הועלתה הטענה כי קבוצת בית הספר חרגה ממסלול הטיול שאושר לה על ידי משרד החינוך.

בעקבות האסון הגישו שר החינוך ושרת התיירות של ירדן את התפטרותם.

==ראו גם==
* אסון נחל צפית

==קישורים חיצוניים==
* 
* 
* [https://www.idf.il/מאמרים/צהל-החל-בסיוע-לחילוץ-אוטובוס-הילדים-הירדני-שנסחף-סמוך-לים-המלח-בצידו-הירדני/ לוחמי 669 שבו ממשימת הסיוע לאיתור הנעדרים בירדן], באתר צה"ל, 26 באוקטובר 2018
* Hana Namrouqa, [http://www.jordantimes.com/news/local/govt-opens-probe-dead-sea-tragedy-school-under-fire Gov’t opens probe into Dead Sea tragedy; school under fire], באתר The Jordan Times, 26 באוקטובר 2018
* Bard Wilkinson, [https://edition.cnn.com/2018/10/26/middleeast/jordan-schoolchildren-floods-dead-intl/index.html Jordan flash floods kill at least 19, including children on field trip], באתר CNN, 26 באוקטובר 2018
* [https://www.washingtonpost.com/world/middle_east/last-body-in-jordan-flash-flood-identified-final-toll-at-21/2018/10/27/7e114e5c-da29-11e8-8384-bcc5492fef49_story.html?noredirect=on&utm_term=.4fa64128ae23 Last body in Jordan flash flood identified, final toll at 21], באתר וושינגטון פוסט, 27 באוקטובר 2018
* 

קטגוריה:אסיה: שיטפונות
קטגוריה:ירדן: אסונות טבע
קטגוריה:ירדן: חינוך
שיטפון, ירדן
דני ברזילי

ברזילאי (עומד ראשון מימין שורה קדמית) הפועל תל אביב מניפה את גביע המדינה, 24 ביוני 1969

דן (דני) ברזילי (נולד ב-22 ביולי 1945) הוא כדורסלן עבר ישראלי בגובה 1.86 מטרים, ששיחק בתפקיד הרכז בהפועל תל אביב ובנבחרת ישראל.

== ביוגרפיה ==
ברזילי נולד וגדל באשדות יעקב. שיחק בקבוצות הילדים והנוער של אגודת הפועל תל אביב.

בעונת 1966/1967 הצטרף ברזילי לקבוצה הבוגרת, ושיחק במדיה 9 עונות עד סיום עונת 1974/1975. בעונת 1968/1969 היה שותף לזכייתה של הפועל תל אביב בדאבל - גם באליפות וגם בגביע המדינה. עונת 1971/1972 הייתה עונת השיא של ברזילי, כאשר רשם ממוצע של 13.3 נקודות.

בעונת 1975/1976 עבר לאליצור תל אביב; בעונת 1976/1977 עבר ברזילי למכבי חיפה; בעונה לאחר מכן 1977/1978, רשם ברזילי את עונתו האחרונה בבית"ר תל אביב ולאחריה פרש מכדורסל.

בשנת 1986 אימן את קריית אונו בליגה הלאומית (הליגה הראשונה). לאחר שב-12 משחקים רשם 4 ניצחונות ו-8 הפסדים, הוחלף באברהם חמו.

בשנת 2009 אימן את הפועל תל אביב במשחקי ותיקים.

=== נבחרת ישראל ===
בשנת 1968 שיחק בנבחרת העתודה.

בשנת 1970 ייצג את ישראל במסגרת הנבחרת הבוגרת במשחקי אסיה. שיחק באליפות אירופה בכדורסל 1973.
סך הכל ערך 26 הופעות בנבחרת ישראל בהן קלע 117 נקודות.

== סטטיסטיקה ==
סטטיסטיקות קריירה:

סה"כ נקודות בקריירה: 1,679

סה"כ משחקים בקריירה: 241

מקום ברשימת קלעי כל הזמנים: 220

עונות בליגה: 12
{| class="wikitable"
|+נתוני קריירה - הליגה הראשונה בכדורסל
!
!
! colspan="2" |עונה סדירה
|-
!עונה
!קבוצה
!משחקים
!ממוצע נקודות למשחק
|-
|1966-67
|הפועל תל אביב
|17
|4.5
|-
|1967-68
|הפועל תל אביב
|24
|5.7
|-
|1968-69
|הפועל תל אביב
|18
|5.4
|-
|1969-70
|הפועל תל אביב
|21
|9.4
|-
|1970-71
|הפועל תל אביב
|22
|11.1
|-
|1971-72
|הפועל תל אביב
|22
|13.3
|-
|1972-73
|הפועל תל אביב
|20
|7.7
|-
|1973-74
|הפועל תל אביב
|21
|6.1
|-
|1974-75
|הפועל תל אביב
|23
|1.7
|-
|1975-76
|אליצור תל אביב
|20
|5.9
|-
|1976-77
|מכבי חיפה
|19
|8.5
|-
|1977-78
|בית"ר תל אביב
|14
|2.6
|}

== קישורים חיצוניים ==

* [http://basket.co.il/player.asp?PlayerId=3833 כרטיס שחקן באתר מנהלת הליגה]

== הערות שוליים ==

קטגוריה:כדורסלני נבחרת ישראל
קטגוריה:כדורסלני הפועל תל אביב
קטגוריה:אשדות יעקב איחוד: אישים
קטגוריה:ישראלים שנולדו ב-1945
עמיק

עמיק (בערבית: عميق) הוא כפר קטן במחוז אל-בקאע שבלבנון. נכון לאוקטובר 2013 התגוררו בכפר 606 לבנונים ו-152 פליטים. הכפר המצוי בגובה של 1,030 מטר מעל פני הים, על מורדותיו המזרחיים של ג'בל בארוכ שייך לנפת, מערב הבקאע. ממזרח לו משתרעת הבקאע ובה שטחים חקלאיים נרחבים. מצפון מזרח לכפר נמצאת ביצת עמיק שהוכרזה כשמורה ביוספרית על ידי אונסקו. בסמוך לביצה נמצא אתר ארכאולוגי שנחפר בשנות ה-60 ונמצאו בו שרידים של התרבות הנאטופית וכן ממצאים מתקופות מאוחרות יותר. הכפר נמצא על כביש הבקאע המערבי והיישובים הסמוכים אל העיירה הם: שתורא וקב אליאס בצפון ועזה, ענה וכפריא בדרום. 

במלחמת לבנון הראשונה, ב-11 ביוני 1982, במארב נ"ט שהתרחש מצפון לכפר, על הכביש העובר ליד ביצת עמיק, השמיד כוח נ"ט מחטיבה 409 של צה"ל, כ-10 טנקים מדגם T-72 של הצבא הסורי.

==האתר הארכאולוגי==
אתר עמיק נחפר לראשונה ב-1963 על ידי הארכאולוג הצרפתי ז'אק קוון ובהמשך על ידי קאוולייה. ב-1965 על ידי לוריין קופלנד ופיטר וסקום וב-1971 על ידי ז'אק בזאנסון ופרנסיס אור .

נמצאו באתר שתי שכבות של התיישבות אנושית. הראשונה, מהשנים 12,000-10,000 לפני הספירה ששויכה לתרבות הנאטופית וייתכן כי אפילו לתקופה הנאוליתית קדם קרמית. בשכבה זו נמצא שלד שכוסה באדמת אוכרה אדומה. כמו כן נמצאו בה כלי אבן (חלקם מאבן צור וחלקם מבזלת), למטרות חקלאות, ציד ועיבוד. שכבה נוספת היא מהשנים 4,500-5,000 לפני הספירה (תקופת עובייד) ונמצאו בה כלים הדומים לשכבה הנאוליתית שנתגלתה בחפירות בגבל שבצפון לבנון. החרסים שנמצאו באתר אופיינו ככלקוליתיים.

==קישורים חיצוניים==
* [http://www.localiban.org/article4535.html עמיק], באתר Localiban.org 

==הערות שוליים==

קטגוריה:לבנון: אתרים ארכאולוגיים
קטגוריה:לבנון: יישובים
קטגוריה:בקאע
SPARQL

SPARQL היא שפת שאילתות סמנטיות למסדי נתונים שמאפשרת לאחזר ולטפל בנתונים המאוחסנים ב Resource Description Framework (RDF). שפת SPARQL נוצרה ומתוחזקת על ידי קבוצת העבודה RDF Data Access Working Group (DAWG) של הארגון World Wide Web Consortium, והשפה נחשבת כיום לאחת מהטכנולוגיות המרכזיות של הרשת הסמנטית. ויקינתונים מאפשר שליפת מידע באמצעות שפה זו באתר ייעודי.

SPARQL מאפשר לשאילתה לכלול דפוסים משולשים, קוניונקציות, דיסיונקציות, ודפוסים אופציונליים.

==קישורים חיצוניים==

==הערות שוליים==

קטגוריה:שירותי אינטרנט
קטגוריה:שפות שאילתות
שנות ה-30 של המאה ה-5

שנות ה-30 של המאה ה-5 היו העשור הרביעי של המאה ה-5, החלו ב-1 בינואר 430 והסתיימו ב-31 בדצמבר 439.

== אירועים בולטים בעולם ==

===מלחמה ופוליטיקה ===
====מלחמות====
* 19 באוקטובר 439 - קרתגו נופלת לידי הוונדלים

====סכסוכים לאומיים ואזוריים====
====אירועים פוליטיים משמעותיים====
* 430 - פנג בה נוטש את משרתו כקיסר היאן הצפוני, אחת המדינות החותרת לשליטה בסין. יורשו הוא פנג הונג
* 22 ביוני 431 - ועידת אפסוס, הוועידה האקומנית השלישית, מתכנסת באפסוס שבאסיה הקטנה בהוראת הקיסר המזרחי תאודוסיוס השני. הוועידה עוסקת במינות הנסטוריאנית והפלאגיאנית
* 432 - פטריק הקדוש מתחיל בפעילותו בהפצת הנצרות באירלנד.
* 31 ביולי 432 - נבחר האפיפיור סיקסטוס השלישי
* 433 - יוחנן מאנטיוכיה וקירילוס האלכסנדרוני מיישבים את המחלוקת על הנסטוריאניזם
* 434 - בעקבות פטירת רוגה, מנהיג ההונים, מתמנה בלדה ההוני לשליט ההונים המזרחים ואטילה ההוני לשליט ההונים המערביים.
* 439 - ליקיניה אודוקסיה, אשת הקיסר הרומי ולנטיניאנוס השלישי זוכה לתואר "אוגוסטה" אחרי לידת ביתה אודוקיה

== כלכלה ==

 
== אסונות ==

* 430 - הר הגעש אילופאנגו (Ilopango) מתפרץ ומחריב את ערי המאיה שנמצאו באזור בו נמצאת בעת המודרנית אל סלוודור.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-5
שנות ה-20 של המאה ה-5

שנות ה-20 של המאה ה-5 היו העשור השלישי של המאה ה-5, החלו ב-1 בינואר 420 והסתיימו ב-31 בדצמבר 429.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
====אירועים פוליטיים משמעותיים====
* 420 - שושלת ג'ין (המזרחית) נופלת, לאחר שהקיסר האחרון סְה-מָה גונְג דִי אולץ לפרוש מכס השלטון, וסין עוברת לעידן השושלות הצפוניות והדרומיות.
* 424 - ולנטיניאנוס השלישי מוכרז לקיסר.
* 425 - ולנטיניאנוס השלישי פותח את תקופת שלטונו כקיסר האימפריה הרומית המערבית
* 425 - אאטיוס מוביל צבא של 60,000 הונים לרוונה, איטליה, במטרה לתמוך בטוען לכתר הקיסרי יואנס
* 425 - בוטלה נשיאות הסנהדרין - בית דין היהודי - בו ישבו שבעים ואחד דיינים, ובכך פוזרה סופית הסנהדרין.
* 428 - גאיזריק, שכונה "המלך הנכה", מתחיל בשלטונו בן ה-50 שנה על הוונדלים.

== כלכלה ==

* 425 - תאודוסיוס השני, קיסר האימפריה הביזנטית מייסד את אוניברסיטת קונסטנטינופול

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-5
העשור השני של המאה ה-5

העשור השני של המאה ה-5 הוא העשור שהחל ב-1 בינואר 410 והסתיים ב-31 בדצמבר 419.

== אירועים בולטים בעולם ==

===מלחמה ופוליטיקה ===
====מלחמות====
* 24 באוגוסט 410 – הויזיגותים בוזזים את רומא במשך שלושה ימים
* 416 - הויזיגותים נלחמים בספרד.

====סכסוכים לאומיים ואזוריים====
====אירועים פוליטיים משמעותיים====
* 411 – אינגיו טנו מוכרז כקיסר ה-19 של יפן (עד לשנת 453)
* 4 ביולי 414 – תאודוסיוס השני, קיסר האימפריה הביזנטית, מוותר על כס המלכות לטובת אחותו אאליה פולכריה, המולכת כעוצרת עד מותו ב-450, ואז מכריזה על עצמה כקיסרית
* ינואר 414 – אטהאולף מלך הוויזיגותים נושא לאישה את גאלא פלקידיה, אחות הקיסר הונוריוס
* 414 – פולכריה מכריזה על עצמה קיסרית האימפריה הרומית המזרחית
* 414 – פריסקוס אטאלוס מוכרז לקיסר רומי בבורדו
* ספטמבר 415 – זיגריק הופך למלך הויזיגותים למשך שבעה ימים
* ספטמבר 415 – ואליה הופך למלך הויזיגותים
* 416 - מלך הויזיגותים ואליה מחזיר את אלמנת המלך אטהאולף, אחות הקיסר הונוריוס, גאלא פלקידיה לרומא בתמורה לתבואה.
* 18 במרץ 417 - זוסימוס מתמנה לאפיפיור
* 418 - בהתאם להחלטת פלביוס אוגוסטוס הונוריוס שטחים בגאליה אקוויטניה מועברים לשליטת ויזיגותים והקמת ממלכת ויזיגותים.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-5
העשור הראשון של המאה ה-5

העשור הראשון של המאה ה-5 הוא העשור שהחל ב-1 בינואר 400 והסתיים ב-31 בדצמבר 409.

== אירועים בולטים בעולם ==

===מלחמה ופוליטיקה ===
====מלחמות====
* 400 - פלישתו הראשונה של אלאריק לאיטליה (תאריך משוער)
* 400 - הונדלים מתחילים במסעם מערבה מדאקיה והונגריה (תאריך משוער)
* 400 - בנייתה וכיבושה של זימבבואה הגדולה מתחילים (תאריך משוער)
* 400 - תאריך הכיבוש הידוע הראשון של אי הפסחא (תאריך משוער)
* 401 - הוונדלים מתחילים במסעם מערבה מדאקיה והונגריה (תאריך משוער)
* 401 - הוויזיגוטים מתחילים במסע הרס ברחבי איטליה
* 402 - הגנרל הרומי סטיליקו קורא לכוחות מגבולות האימפריה הרומית להתגונן מפני פלישת הויזיגותים. ב-6 באפריל הוא מביס אותם בקרב פולנטיה
* 403 - אלאריק הויזיגותי עוזב את איטליה אחרי ניסיון ראשון כושל לפלוש אליה
* 31 בדצמבר 406 - ונדלים, אלאנים ושוואבים חוצים את הריין ומתחילים בפלישה לגאליה
* 407 - קונסטנטינוס השלישי מוביל את כל יחידות הצבא בבריטניה לגאליה. פעולה זו נחשבת לנסיגה של האימפריה הרומית מבריטניה
* קיץ 408 - קונסטנטינוס השלישי לוכד את ספרד ומשמיד את נאמני רומא המגינים עליה
* ספטמבר 407 - אלאריק מלך הויזיגותים מטיל מצור על רומא

====סכסוכים לאומיים ואזוריים====
====אירועים פוליטיים משמעותיים====
[[אירופה ואזור הים התיכון בשנת 400]]
* 400 - הכריזנטמה מגיעה ליפן (תאריך משוער)
* 401 - אינוקנטיוס הראשון יורש את אנסטסיוס הראשון על כס האפיפיור
* 402 - קומרג'יבה מגיע לצ'נגן ומתחיל לתרגם טקסטים בודהיסטים לסינית
* 403 - יוחנן כריסוסטומוס, בישוף קונסטנטינופול מודח ומגורש אך נקרא לחזור שוב כעבור זמן קצר ומוגלה שוב
* 404 - אטיקוס מקונסטנטינופול הופך לפטריארך קונסטנטינופול
* 404 - הקיסר הונוריוס מעתיק את בירת האימפריה המערבית מרומא לרוונה
* 404 - טלמכוס הקדוש הופך למרטיר
* 405 - החצר היפנית מאמצת באופן רשמי את שיטת הכתיבה הסינית (תאריך משוער)
* 405 - הקיסר הונוריוס סוגר את הקולוסיאום
* 405 - האלפבית הארמני מומצא על ידי מסרוב משדוץ
* 405 - סטיליקו מורה על שריפת ספרי הסיבילות ברומא
* 406 - הרומאים גורשו מבריטניה.
* 407 - גונדריק הופך מלך הונדלים והאלאנים אחרי מות אביו גודיגיזל
* 408 - תאודוסיוס השני יורש את אביו ארקדיוס כקיסר המזרח באימפריה הרומית

== כלכלה ==

== אסונות ==

== התנקשויות, חיסולים, וניסיונות התנקשות ==

* 408 - פלביוס סטיליקו הוצא להורג

== מדע וטכנולוגיה ==

== תרבות פופולרית ==

=== דת ===
* 400 - פרסום וולגטה - תרגום התנ"ך וספרי הברית החדשה לשפה הלטינית.
* 400 - פרסום פשיטתא - תרגום התנ"ך וספרי הברית החדשה לשפה הסורית.
* 405 - הירונימוס מפרסם את הוולגטה, תרגום התנ"ך ללטינית.
* 406 - תרגום התנ"ך לשפה הארמנית על ידי מסרוב משדוץ.

==אישים בולטים==

* רבן גמליאל השישי
* הירונימוס

* 

===מנהיגי עולם בולטים===
* פלביוס אוגוסטוס הונוריוס
*פלאביוס ארקדיוס אוגוסטוס
*אליה אודוקסיה
*אנטמיוס 
*
*פלביוס סטיליקו
*אלאריק הראשון
*ריצ'ו, קיסר יפן
*האנזי, קיסר יפן
*סְה-מָה אָן דִי, קיסר סין משושלת ג'ין
*יזדגרד הראשון
*און, מלך אקסום
*

==קישורים חיצוניים==

*
קטגוריה:המאה ה-5
פורד 021C

פורד 021C (באנגלית: Ford 021C) היא מכונית קונספט בתצורת מכונית סופרמיני, מתוצרת קונצרן הרכב פורד, בשיתוף פעולה עם חברת עיצוב הרכב האיטלקית Carrozzeria Ghia אשר בנתה את הדגם, אשר הוצג לראשונה בתערוכת הרכב הבין-לאומית בטוקיו באוקטובר 1999.

==מאפיינים==
* גוף דגם ה"פורד 021C" בנוי מסיבי פחמן מרוכבים.
* מנוע קדמי – 1.6 ליטר.
* מנוע הנעה קדמית.
* 4 נוסעים.
* 4 דלתות.
* דלתות קדמיות – "דלתות התאבדות" (ציר פתיחת הדלת מנוגד לציר התנועה של הרכב).
* דלתות אחוריות – "דלתות התאבדות". (ציר פתיחת הדלת מנוגד לציר התנועה של הרכב).
* צמיגים – 205/55R16 מתוצרת פירלי.

==ראו גם==
* פורד
* מכונית קונספט

==לקריאה נוספת==
* [https://www.google.com/search?q=Ford+021C&tbm=isch&source=iu&ictx=1&fir=laSU-0F5yJCJtM%253A%252CplEmWZiVQZJYDM%252C_&usg=AI4_-kQhn74De3JfQBw2Tdz1LEExHvd0Zw&sa=X&ved=2ahUKEwiBsdal-LfeAhWHDiwKHYsLCzEQ9QEwAnoECAMQCA#imgrc=laSU-0F5yJCJtM: "פורד 021C" – תמונות]

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1999
קטגוריה:מכוניות סופרמיני
קטגוריה:מכוניות קונספט
קטגוריה:מכוניות עשויות סיבי פחמן
021C
021C
קטגוריה:כלי רכב איטלקיים
בית הכנסת קהל ישן בבלגרד

בית הכנסת קהל ישן (בסרבית בכתב לטיני: Stara Sinagoga וכן Il Kal Vježu, בלאדינו: Il Kal Viejo) היה בית הכנסת הספרדי המרכזי של יהודי בלגרד ופעל מ-1690 ועד הפלישה ליוגוסלביה במלחמת העולם השנייה. ב-1908 נחנך בית הכנסת בית ישראל אשר החליף את "קהל ישן" כבית הכנסת המרכזי.

==היסטוריה==
ב-1688 במהלך מלחמת האימפריה העות'מאנית-הליגה הקדושה (1683–1699) נכבשה בלגרד על ידי צבא ממלכת הבסבורג. יהודי העיר גורשו ובית הכנסת המרכזי נבזז והועלה באש. ב-1690 עלה בידי הצבא העות'מאני לכבוש מחדש את העיר. מקצת מיהודים שגורשו שבו לשכונה היהודית דורצ'ול והקימו מבנה בית כנסת מרכזי חדש אשר לימים נקרא "קהל ישן". ב-1717, במהלך המלחמה ההבסבורגית-עות'מאנית (1716–1718) נפגע שוב מבנה בית הכנסת ושוקם, וכך גם ב-1739 במהלך המלחמה האוסטרית-עות'מאנית. בשנים: 1752, 1790, 1795 ניזוק בית הכנסת קשות מדליקות שפרצו בו. המבנה שוקם וחזר לפעילות בזכות תרומות שהעבירו יהודי מנטובה.

עם עלייתו לשלטון של מילוש אוברנוביץ' בנסיכות סרביה חלה הטבה משמעותית ביחס השלטונות ליהודי בלגרד. הנסיך ביקר בבית הכנסת והעביר תקציבים לשיקומו ולרכישה וכתיבת ספרי תורה חדשים. בספטמבר 1819 נחנך מחדש בית הכנסת המשוקם בטקס חגיגי בהשתתפות הנסיך אוברנוביץ'. הבניין היה חד קומתי ובנוי בצורת מלבן. ארון הקודש פנה לכיוון מזרח. בכל אחד מצידי המבנה היו 9 חלונות. לעזרת הנשים הוביל גרם מדרגות שמוקם בסמוך לכניסה לאולם התפילה. ב-1820 נערך בבית העלמין היהודי בבלגרד טקס גניזה לספרי התורה ותשמישי הקדושה שנפגעו במלחמות השונות.

ב-1862 הפגיזו העות'מאנים את בלגרד מעמדותיהם במצודת בלגרד ובית הכנסת נפגע שוב. ב-1864 ערכה הקהילה מגבית לצורך שיקום המבנה וכן מכרה "מקומות מסומנים" לצמיתות ל-60 מעשירי הקהילה לצורך כך. ב-1888, לאחר שהוענקה ליהודי בלגרד הזכות להתיישב בכל חלקי העיר, עזבו רבים מאמידי הקהילה את השכונה התחתית של דורצ'ול, יָאלִייָה (בסרבית: Jalija) ועברו להתגורר בשכונה העילית זֶרֶק (בסרבית: Zerek) וכן באזורים שמחוץ לדורצ'ול. מספר המתפללים הלך והתמעט. ב-1908 נחנך בשכונה העילית בית הכנסת בית ישראל שהיה למרכזי עבור הקהילה הספרדית בבלגרד. במהלך מלחמת העולם השנייה נותר מבנה בית הכנסת "קהל ישן" על תילו. לאחר כינון הרפובליקה הפדרלית הסוציאליסטית של יוגוסלביה יושמה תוכנית בניין עיר חדשה בבלגרד ובמהלכה ב-1952 נהרס מבנה בית הכנסת והוקמה שכונת מגורים, וזאת על אף פניות רבות מראשי יהדות יוגוסלביה ותושבים מקומיים לשקם ולשמר את הבניין לזכר תושבי השכונה היהודית שנרצחו בשואה.

ב-2018 נערכו באזור בו שכן בית הכנסת חפירות ארכאולוגיות במימון הקהילה היהודית בבלגרד, נתגלו ונוקו שרידו.

==קישורים חיצוניים==
* [https://web.archive.org/web/20200219131627/http://cja.huji.ac.il/image.php?id=21273&m=medium פנים בית הכנסת], באתר המרכז לאמנות יהודית
* [https://thenutshelltimes.com/2017/12/13/hidden-belgrade-23-jalija-belgrades-lost-jewish-neighbourhood Hidden Belgrade (23): Jalija, Belgrade’s lost Jewish neighbourhood], באתר thenutshelltimes.com 

==הערות שוליים==

קהל ישן
בלגרד
הלל גלבוע

הלל גלבוע (נולד בשנת 1950) הוא כדורסלן עבר ישראלי בגובה 1.86 מטרים, ששיחק בהפועל מגידו, הפועל חיפה ובנבחרת ישראל. כיום איש עסקים.

== קריירת כדורסל ==
נולד וגדל בקיבוץ משמר העמק. בנם השני של פרידה ורחמים שעלו לישראל ממולדובה ומעיראק (בהתאמה). ב-21 במרץ 1969 נהרג אחיו הבכור שאול גלבוע, טייס קרב וכדורסלן עבר. אחיו הצעיר, רפי גלבוע, גם הוא כדורסלן עבר.

הלל גלבוע נחשף לכדורסל לאחר שאביו הקים בחצר ביתם סל, והוא ואחיו החלו לשחק יחד והתאמנו רבות בקליעות.

לאחר שאחיו הגדול שאול התקבל לקורס טיס, ניסה גם הלל להתקבל לקורס, אך נדחה, ואז החליט להישאר בקריירה של הכדורסל.

בעונת 1966/1967 הצטרף גלבוע למשמר העמק כשחקן נוער מוכשר.

בשנת 1969 התאחדה משמר העמק עם קבוצת עין השופט וקמה קבוצת הפועל מגידו. גלבוע המשיך בקבוצה המאוחדת.

לקראת עונת 1972/1973 עבר להפועל חיפה. לדבריו עזב את קבוצת הקיבוץ היות שלא היו מוכנים להשקיע כספים בשביל להביא שחקני חיזוק.

בהפועל חיפה שיחק במשך חמש עונות, עד שפרש בגיל 28 בסיום עונת 1978/1979.

=== נבחרת ישראל ===
בשנת 1968 שיחק בנבחרת העתודה תחת המאמן רלף קליין.

בשנת 1970 שיחק במסגרת הנבחרת הבוגרת במשחקי אסיה.

סך הכל שיחק במשך חמש שנים בנבחרת ישראל הבוגרת, ובעיקר שימש כשחקן ספסל.

== סטטיסטיקה ==
סטטיסטיקות קריירה:

סה"כ נקודות בקריירה: 1830

סה"כ משחקים בקריירה: 195

מקום ברשימת קלעי כל הזמנים: 192

עונות בליגה: 10

סה"כ נקודות בפלייאוף בקריירה: 45

סה"כ משחקי פלייאוף בקריירה: 10

מקום ברשימת קלעי כל הזמנים בפלייאוף: 611
{| class="wikitable"
|+נתוני קריירה - הליגה הראשונה בכדורסל
!
!
! colspan="2" |עונה סדירה
|-
!עונה
!קבוצה
!משחקים
!ממוצע נקודות למשחק
|-
|1967-68
|משמר העמק
|23
|9.3
|-
|1968-69
|משמר העמק
|19
|11.1
|-
|1969-70
|הפועל מגידו
|22
|15.1
|-
|1971-72
|הפועל מגידו
|20
|8.9
|-
|1972-73
|הפועל חיפה
|22
|13.6
|-
|1973-74
|הפועל חיפה
|22
|6.5
|-
|1974-75
|הפועל חיפה
|26
|6.7
|-
|1975-76
|הפועל חיפה
|24
|9.4
|-
|1977-78
|הפועל חיפה
|15
|3.1
|-
|1978-79
|הפועל חיפה
|2
|2.5
|}

== לאחר הפרישה ==
לאחר שבגיל 28 החליט לפרוש מכדורסל, עבד עשר שנים בניגריה כמנהל הרכש של חברת סולל ובונה ובמקביל למד תואר ראשון במנהל עסקים.

בשנת 1988 עבר לפלורידה, ארצות הברית, שם למד מחשבים, במקביל שיחק כדורסל חובבני.

בשנת 1995 חזר לישראל וב-1996 מונה להיות מנהל החוזים של חברת אינטל בקריית גת.

בשנת 2000 מונה למנהל החוזים של כביש חוצה ישראל.

בשנת 2003 חזר לניגריה ועבד כמנכ"ל חברה גדולה שעיסוקה במוצרים אלקטרו מגנטים.

בשנת 2016 חזר לישראל.

== קישורים חיצוניים ==
* [https://www.basket.co.il/player.asp?PlayerId=4004 פרופיל שחקן], אתר המנהלת
* [https://www.youtube.com/watch?v=FVKDRY4ji-o ראיון על שאול גלבוע בערוץ הספורט - 2018]
* [https://www.kipmush.com/blank-22 הלל גלבוע - צאצאים קיפרמן-מושינסקי]
* [https://docs.wixstatic.com/ugd/e77459_05f30aaebf71405397ffe5c656a130b6.pdf "בלדה לעוזב קיבוץ", כתבה של יוסי ועקנין]

== הערות שוליים ==

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל חיפה
קטגוריה:כדורסלני הפועל מגידו
קטגוריה:אנשי עסקים ישראלים
קטגוריה:משמר העמק: אישים
קטגוריה:ישראלים שנולדו ב-1950
סיגני (אי)

האי סיגני (בנורווגית: Signy Island) הוא אי תת-אנטארקטי קטן באיי אורקני הדרומיים של אנטארקטיקה. שמו ניתן לו על ידי צייד הלווייתנים הנורווגי פטר סרלה, על שם אשתו, סיגני תרזה.

== תיאור ==
אורכו של האי הוא כ-6.5 ק"מ ורוחבו כ-5 ק"מ והוא מתרומם לגובה 288 מ' מעל פני הים. חלק גדול ממנו מכוסה בקביעות בקרח. טווח הטמפרטורות הממוצע הוא בין 0° צלזיוס לסביבות 10°- צלזיוס בחורף (כלומר, ביולי). טמפרטורות קיצוניות מגיעות ל-12° ו-44°-.

== תחנת המחקר סיגני ==

הסקר הבריטי האנטארקטי מחזיק את תחנת המחקר סיגני, תחנה מדעית למחקר ביולוגי. הבסיס נפתח ב-18 במרץ 1947, באתר של תחנת ציידי לווייתנים קודמת, שהתקיימה שם בשנות ה-20' של המאה ה-20. התחנה הייתה מאוישת לאורך כל השנה עד 1996; מאז היא מיושבת רק מנובמבר עד אפריל. שוכנים בה 10 אנשים.

== אזור ציפורים בעל חשיבות ==
ארגון BirdLife International הכיר באי כאזור ציפורים בעל חשיבות (IBA), משום שהוא מקיים מושבת קינון לעופות ים שונים במספרים ניכרים. ציפורים שבזכותן נחשב האי לאתר שימור משמעותי הן יסעור ענק דרומי (2300 זוגות), יסעורון וילסון (200,000 זוגות), קורמורן קיסרי (800 זוגות) וחמסן חום (100 זוגות). עופות אחרים המקננים על האי הם פינגווין רצועת הסנטר (19,500 זוגות), פינגווין אדלי (16,900 זוגות), פינגווין לבן אוזן (750 זוגות) ועוד. כלבי ים ודל ממליטים בחורף על קרח הים המקיף את האי.
פינגווינים על האי סיגני

== קישורים חיצוניים ==

* [http://www.antarctica.ac.uk/living_and_working/research_stations/signy/ BAS page on Signy]
* [http://www.antarctica.ac.uk/about_bas/our_history/stations_and_refuges/signy.php Another page on Signy from the British Antarctic Survey (Heritage Stations)]
</div>

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: איים
סיגני
סיגני
דורצ'ול

דוֹרְצ'וֹל (בסרבית קירילית: Дорћол, בסרבית בכתב לטיני: Dorćol) היא שכונת מגורים ברובע "העיר העתיקה" של בלגרד בירת סרביה. לאורך מאות שנים התגוררו יהודי בלגרד בשכונה זו והיא כונתה "השכונה היהודית".

==אטימולוגיה==
השם העממי של השכונה "דורצ'ול" הוא שיבוש של המונח dörtyol אשר משמעו בטורקית עות'מאנית: ארבע דרכים (dört, ארבע בטורקית ו-yol, דרך בטורקית). המונח התייחס למיקומה של השכונה על צומת דרכי מסחר שהורכבה מארבעה רחובות מרכזיים כאשר אחד מהם הוא "רחוב היהודים".

==היסטוריה==
השכונה שכנה לגדות הדנובה מחוץ לחומות העיר ונחלקה לשני חלקים. דורצ'ול העילית שנקראה זֶרֶק (בסרבית: Zerek. מקור השם מהמילה הטורקית zeyrek שמשמעה נקודת תצפית) ודורצ'ול התחתית שנקראה יָאלִייָה (בסרבית: Jalija. מקור השם מהמילה הטורקית yali שמשמעה גדה) ובה הוקמה שכונת היהודים. העות'מאנים הפכו את דורצ'ול למרכז מסחר ושלטון אזורי. במהלך המאה ה-16 התפתחו קשרי מסחר ענפים עם ראגוזה ובעיר הוקם באזאר ובו חנויות רבות. יהודים ספרדים התיישבו בעיקר ביאלייה אשר הייתה סמוכה לגדות הדנובה וסבלה מהצפות רבות. לפי תיעוד בספרי שאלות ותשובות שנשלחו לחכמי סלוניקי כגון חיים שבתי, עולה כי בתי היהודים הוקמו במחצית השנייה של המאה ה-16 במבנה של שכונות חצר. מסביב לבתי השכונה הותקנו גדרות אבן ובמרכזה שכן בית הכנסת הספרדי המרכזי, תלמוד תורה ומקווה.

לאחר תום השלטון העות'מאני החל האזור לשנות את פניו ודורצ'ול עברה תנופת פיתוח ובנייה מודרנית לתקופה בעיקר בשכונה העילית. יהודי העיר עזבו בהדרגה את יאלייה ועברו להתגורר בזרק ובהמשך עברו לשכונות החדשות בבלגרד. ב-1908 נחנך בשכונה העילית בית הכנסת בית ישראל שהפך לבית הכנסת המרכזי של הקהילה הספרדית. בהמשך נחנך במקום בית חולים יהודי. ב-6 באפריל 1941, במהלך מלחמת העולם השנייה, פלשה גרמניה הנאצית ליוגוסלביה. במועד זה הופצצה בלגרד ונגרם נזק כבד מאוד לשכונת דורצ'ול בעיקר העילית. הרוב המוחלט של יהודי בלגרד נספו במהלך השואה.

לאחר מלחמת העולם השנייה יושמה תוכנית בניין עיר חדשה אשר הפכה את דורצ'ול לאזור מגורים. בראשית המאה ה-21 הפכה דורצ'ול לאזור בילויים ומרכז תיירות.

==קישורים חיצוניים==

==הערות שוליים==

קטגוריה:בלגרד: גאוגרפיה
קטגוריה:יהדות בלגרד
Let You Love Me

"Let You Love Me" (בעברית: תן לך לאהוב אותי) הוא סינגל שהוקלט על ידי הזמרת-יוצרת הבריטית ריטה אורה, מתוך אלבומה השני, Phoenix. השיר יצא לאור ב-21 בספטמבר 2018, כסינגל הרביעי מתוך האלבום.

עם יציאתו נכנס השיר אל המקום הראשון במצעד שבלטביה, השני במצעד שבסקוטלנד, והרביעי במצעד הסינגלים הבריטי.

== רקע וכתיבה ==
השיר נכתב והופק על ידי ריטה אורה, פרד אגיין, פין קין, לינוס ויקלונד, נוני באו ואילסי ג'ובר. השיר הוא שיר בסגנון האלקטרופופ. השיר זכה להצלחה רבה כאשר קיבל את תואר הכסף בבריטניה, על סך מכירות של למעלה מ-200 אלף עותקים.

בעקבות כניסתו של השיר אל העשירייה הפותחת במצעד הסינגלים הבריטי, הפכה אורה לאמנית הבריטית עם מספר השירים הגבוה ביותר בעשירייה הפותחת במצעד זה.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של ריטה אורה ב-21 בספטמבר 2018. הקליפ בוים על ידי מליה ג'יימס וצולם בלונדון. לאורכו של הקליפ, ניתן לראות את אורה מבלה במועדון לילה.

נכון לדצמבר 2019, מונה הצפיות של הקליפ עומד על כ-395 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטריה (IFPI Austria)
|זהב
|15,000
|-
!אוסטרליה (ARIA)
|פלטינה
|70,000
|-
!איטליה (FIMI)
|זהב
|25,000<small></small>
|-
!ארצות הברית (RIAA)
|זהב
|500,000
|-
!בלגיה (BEA)
|זהב
|20,000
|-
!ברזיל (Pro-Música Brasil)<ref></ref>
|פלטינה 2×
|80,000
|-
!בריטניה (BPI)
|פלטינה
|600,000<small></small>
|-
!גרמניה (BVMI)
|זהב
|200,000
|-
!דנמרק (IFPI Denmark)
|זהב
|45,000
|-
!הולנד (NVPI)<ref></ref>
|פלטינה
|80,000
|-
!נורווגיה (IFPI Norway)
|זהב
|30,000<small></small>
|-
!ניו זילנד (RMNZ)
|זהב
|15,000
|-
!פולין (ZPAV)
|פלטינה 2×
|40,000
|-
!שווייץ (IFPI Switzerland)
|זהב
|10,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
|21 בספטמבר 2018
|הורדה דיגיטלית • סטרימינג
| rowspan="3" |רגילה
|אטלנטיק UK
|
|-
!איטליה
|28 בספטמבר 2018
| rowspan="2" |רדיו להיטים
|וורנר מיוזיק גרופ
|
|-
!ארצות הברית
|16 באוקטובר 2018
|האחים וורנר
|
|-
! rowspan="3" |עולם
|19 באוקטובר 2018
| rowspan="2" |הורדה דיגיטלית
|רמיקס
| rowspan="2" |האחים וורנר • אטלנטיק
|
|-
| rowspan="2" |9 בנובמבר 2018
|אקוסטית
|
|-
|הזרמת מוזיקה
|רמיקס
|אטלנטיק UK • האחים וורנר
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי נוני באו
קטגוריה:שירים שנכתבו על ידי ריטה אורה
קטגוריה:שירי אלקטרופופ
קטגוריה:סינגלים שהגיעו למקום הראשון בפולין
מפלגת הירוקים (רוסיה)

המפלגה האקולוגית הרוסית "הירוקים" (ברוסית: ) היא מפלגה פוליטית רוסית שהוקמה ופורקה מספר פעמים (התקיימה בשנים 1992–2002, 2008–2012). היא הוקמה מחדש בשנת 2012 ומהווה לתנועה חברתית בתחום הסביבה. המפלגה דוגלת בסביבתנות, קיימות, הישענות על דמוקרטיה שורשית, אי-אלימות, וצדק חברתי ומהווה למפלגה ירוקה.

המפלגה חרתה על דגלה את נושא איכות הסביבה, בעבר הייתה המפלגה מזוהה עם רעיונות כגון שיפור מעמד העובדים והפועלים, שיפור זכויות האזרח והמהגרים, מניעת התערבות בסכסוכים אלימים בעולם (למעט למטרות הומניטריות), קידום מעמד האישה ועוד. המפלגה זוכה לתמיכה בעיקר בערים הקטנות ובמחוזות דרום רוסיה.

== היסטוריה ==
המפלגה הוקמה לראשונה בשם המפלגה האקולוגית השמרנית KEDR בשנת 1992 ביוזמתו של יבגני בליאייב, שכיהן כרופא התברואה הראשי של רוסיה משנת 1990 ועד 1996, בתפקיד שלא ניתנה לו חשיבות רבה.

ב-2002 הפכה למפלגה האקולוגית הרוסית "הירוקים" והשתתפה בבחירות לרשויות המקומיות ברוסיה וגרפה 7.58% במחוז סמרה וזכתה לנציגים בדומה המחוזית. עד 2007 נאסר על המפלגה להתמודד בבחירות הפרלמנטריות ברוסיה בשל מספר גדול של חתימות מזויפות (17% יותר מ-5% המותרים) ברשימות התמיכה שלהם. ב-2008 הוחלט בקונגרס המפלגה להפוך המפלגה לתנועה אקולוגית וחברי המפלגה התפקדו לתנועת רוסיה הוגנת.

בשנת 2012 חברי התנועה החליטו לרשום את התנועה כמפלגה פוליטית ולא כתנועה חברתית. למפלגה שלושה נציגים בלבד במחוזות רוסיה. בממשל הפדרלי היה למפלגה את גנאדי אונישצ'נקו כנציג בכיר, הוא עמד בראש השירות הפדרלי לפיקוח בתחום הגנת זכויות הצרכן והיה רופא התברואה הראשי של רוסיה והפוליטיקאי הירוק שהגיע לתפקיד הבכיר ביותר בתולדות המפלגה. אחד מחברי המפלגה הידועים הוא מנחה הטלוויזיה היהודי לאוניד יעקובוביץ' והאוליגרך אלכסנדר לבדב.

בבחירות לנשיאות רוסיה המפלגה תמכה לאורך השנים במועמדי השלטון, בין אם היו אלה בוריס ילצין, דמיטרי מדבדב או ולדימיר פוטין.

ברמה הפדרלית הישג השיא של המפלגה היה במהלך הבחירות הפרלמנטריות ברוסיה 1995, כאשר הצביעו לה 962,195 איש שהעניקו לה 1.39%, אך זה לא הספיק כדי לעבור את אחוז החסימה והצלחתה הוא בעיקר ברמה האזורית והמחוזית. כך למשל, בבחירות לרשויות המקומיות ברוסיה שנערכו בספטמבר 2018 המפלגה גרפה 6.63% בבחירות למועצת העיר קרסנויארסק וקיבלה מנדט אחד. בבחירות למושל חברובסק המפלגה שלחה מועמד מטעמה. בישיבת המועצה המרכזית של המפלגה צורפה לשורות המפלגה סגנית השר למשאבי טבע ואיכות הסביבה של מחוז קלינינגרד ליודמילה פופלאבסקאיה.

==קישורים חיצוניים==

* 

קטגוריה:רוסיה: מפלגות
קטגוריה:מפלגות ירוקות
קטגוריה:מפלגות פמיניסטיות
קטגוריה:מפלגות שהוקמו ב-1992